**TIEKĖJAMS KELIAMI KVALIFIKACIJOS REIKALAVIMAI**

1. Tiekėjo kvalifikacija turi atitikti šiame priede nustatytus reikalavimus kvalifikacijai. Reikalaujama kvalifikacija turi būti įgyta iki pasiūlymų pateikimo termino pabaigos. Jeigu tiekėjo kvalifikacija dėl teisės verstis atitinkama veikla nėra tikrinama visa apimtimi, tiekėjas perkančiajai organizacijai įsipareigoja, kad sutartį vykdys tik teisę verstis atitinkama veikla turintys asmenys.

1 lentelė

|  |  |  |
| --- | --- | --- |
| **Eil. Nr.** | **Kvalifikacijos reikalavimas** | **Kvalifikaciją įrodantys dokumentai** |
| **Techninio ir profesinio pajėgumo reikalavimas:** | | |
| 1. | Tiekėjas per pastaruosius 5 (penkis) metus arba per laiką nuo tiekėjo įregistravimo dienos (jeigu tiekėjas veiklą vykdė mažiau nei 5 (penkis) metus) iki pasiūlymo pateikimo termino pabaigos turi būti įgyvendinęs\* bent vieną ar kelias skaitmeninės įrangos pardavimo ir/arba nuomos sutartis:  1) kurių bendra **vertė ne mažesnė kaip 340 000,00 Eur be PVM** (jei reikalavimas įrodinėjamas keliomis sutartimis, šių sutarčių vertės sumuojamos) (**taikoma I pirkimo objekto daliai**);  2) kurių bendra **vertė ne mažesnė kaip 170 000 Eur be PVM** (jei reikalavimas įrodinėjamas keliomis sutartimis, šių sutarčių vertės sumuojamos) (**taikoma II pirkimo objekto daliai**).  *\** Prekių priėmimo – perdavimo aktas pasirašytas*.*   * + - *jeigu pasiūlymą teikia ūkio subjektų grupė – reikalavimą turi atitikti visi ūkio subjektų grupės nariai kartu (ūkio subjektų grupės narių turima patirtis sumuojama), atsižvelgiant į jų prisiimamus įsipareigojimus;* * *tiekėjas gali remtis kitų ūkio subjektų pajėgumais tik tuo atveju, jeigu tie subjektai patys vykdys tą pirkimo sutarties dalį, kuriai reikia jų turimų pajėgumų. Jei tiekėjas remiasi kitų ūkio subjektų pajėgumais: reikalavimą turi atitikti visi kartu (šių ūkio subjektų pajėgumai gali būti sumuojami su tiekėjo pajėgumais).* * *subtiekėjams šis reikalavimas nenustatomas.* * *Tiekėjui nedraudžiama remtis sutartimi, kurią tiekėjas vykdė ne vienas, bet kartu su kitais ūkio subjektais. Tačiau tokiu atveju bus vertinamos būtent konkretaus tiekėjo, dalyvaujančio viešajame pirkime, pristatytos prekės, jų apimtis, vertė, o ne visas vykdytos sutarties objektas.* * *Sutartis gali būti pradėta vykdyti anksčiau nei per paskutinius 5 metus iki pasiūlymų pateikimo termino pabaigos, tačiau skaitmeninės įrangos perdavimo užsakovui data turi patekti į nurodytą 5 (penkerių) metų laikotarpį.* | PATEIKIAMA:   1. Pagrindinių per pastaruosius 5 metus tiekėjo įgyvendintų sutarčių sąrašas, užpildant Pasiūlymo sąlygų 9 priede pateiktą lentelę, kurioje turi būti nurodyta visa joje prašoma pateikti informacija. 2. Užsakovų patvirtintos pažymos arba prekių priėmimo – perdavimo aktai ar kiti lygiaverčiai dokumentai, kuriose turi būti nurodytos parduotos prekės, šių prekių vertė, datos, prekių gavėjai.   *Perkančioji organizacija pasilieka teisę be išankstinio įspėjimo susisiekti su nurodytu užsakovo atstovu ir/ar pareikalauti sutarčių, techninių specifikacijų ar kitų papildomų dokumentų, įrodančių atitiktų kvalifikacijos reikalavimui.* |

1. Tiekėjų galimybė patikslinti kvalifikacijos duomenis taikytina tik pradiniam, bet ne pakartotiniam kvalifikacijos duomenų aiškinimui (tikslinimui).
2. Jei tikslinant kvalifikaciją, patikslintuose duomenyse, vertinant jų visumą, tiekėjas neištaisė visų trūkumų ar padarė naujų klaidų, siekiant užtikrinti viešųjų pirkimų procedūrų koncentruotumą, šių santykių dalyvių interesų pusiausvyrą ir nepažeisti atidaus ir apdairaus žmogaus standarto, pardavėjui ir pirkėjui netaikytinos įstatyme įtvirtintos atitinkamai teisė dar kartą tikslinti ūkio subjekto pajėgumo informaciją ir pareiga reikalauti tai daryti.